Diari Oficial de la Generalitat Valenciana


Sumari del DOGV 7336, del 11-08-2014 (2014/7153)

RESOLUCIÓ de 9 de juliol de 2014, del conseller de Governació i Justícia, per la qual s'aprova el Pla de Prevenció d'Incendis Forestals de l'Eliana.
----------------------------------------------------------------------------------------------------------------------------------------------------

### Dades del document

Número de DOGV
:   7336

Data del DOGV
:   11-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7153


Data del document
:   09-07-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia
    * administració local

RESOLUCIÓ de 9 de juliol de 2014, del conseller de Governació i Justícia, per la qual s'aprova el Pla de Prevenció d'Incendis Forestals de l'Eliana. [2014/7153]  
La Llei 3/1993, Forestal de 9 de desembre, de la Comunitat Valenciana establix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El Pla local de prevenció d'incendis forestals, és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana, fins al municipi.  
El Reglament de la Llei 3/1993, Forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, establix clarament els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones en funció del seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
  
El Pla local de prevenció d'incendis forestals de l'Eliana (València) va ser aprovat pel Ple de l'Ajuntament en sessió ordinària de data 26 de maig de 2014.  
Conforme amb l'anterior, vist que el pla complix amb el que disposa la legislació vigent en la matèria i a proposta de la directora general de Prevenció, Extinció d'Incendis i Emergències, resolc  
  
Article 1. Aprovació del Pla  
Aprovar el Pla local de prevenció d'incendis forestals de l'Eliana (València) com a directriu tècnica en la matèria en l'àmbit del municipi  
  
El Pla està estructurat en els blocs següents:  
1. Introducció  
- Antecedents  
- Objectius  
- Aprovació del Pla local de prevenció d'incendis forestals  
- Vigència del Pla  
- Situació del terme municipal  
- Marc normatiu.  
2. Descripció del municipi  
- Medi físic  
- Medi socioeconòmic.  
3. Anàlisi del risc d'incendis  
- Estudi històric d'incendis  
- Risc d'inici d'incendis  
4. Àrees d'especial protecció  
5. Prioritats de defensa  
6. Inventari de mitjans i infraestructures existents  
- Inventari de mitjans propis i mobilitzables  
- Inventari d'infraestructures existents  
7. Protocols d'actuació en funció dels distints graus d'alerta d'incendis  
8. Proposta d'actuacions  
- Proposta de prevenció de causes  
- Proposta d'infraestructures  
9. Annexos  
- Reportatge fotogràfic  
- Pla local de cremes de l'Eliana  
- Pla local d'actuació en cas d'incendi a l'Eliana  
10. Cartografia  
  
Article 2. Caràcter subsidiari  
Les disposicions contingudes en el Pla local de prevenció d'incendis forestals de l'Eliana constituïxen la directriu tècnica en esta matèria en l'àmbit del municipi, sense perjuí del seu caràcter subsidiari en la seua aplicació a les establides en la normativa general de prevenció d'incendis forestals.  
  
Article 3. Vigència del Pla  
Amb caràcter general el pla té una vigència de 10 anys amb revisions parcials cada 5 anys.  
  
Article 4. Modificacions del Pla local de cremes  
Es faculta la directora general de Prevenció, Extinció d'Incendis i Emergències perquè en l'àmbit de les seues competències, puga aprovar posteriors modificacions de les disposicions previstes en el Pla local de cremes inclòs dins de la normativa d'este pla local de prevenció d'incendis forestals.  
Contra esta resolució que entrarà en vigor l'endemà de la seua publicació en el Diari Oficial de la Comunitat Valenciana, les persones interessades podran interposar recurs contenciós administratiu en el termini de dos mesos, comptats a partir de l'endemà a la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del conseller de Governació, en el termini d'un mes des de l'endemà de la seua publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
DISPOSICIÓ TRANSITÒRIA  
  
Una vegada elaborat i aprovat el pla de prevenció d'incendis forestals de la demarcació forestal de Llíria, a la qual pertany l'Eliana, el Pla local de prevenció d'incendis forestals haurà d'adaptar-se en un termini de sis mesos al que disposa el Pla de prevenció de demarcació del qual serà subsidiari.  
  
València, 9 de juliol de 2014.- El conseller de Governació i Justícia: Luis Santamaría Ruiz.